препоръките и решенията.
 (13)
 Предвид посочените в съображение 10 констатации Комисията смята, че в съответствие с член 1, параграф 1, буква а) от Регламента относно правомощията във връзка със СТО е целесъобразно да бъдат отменени антидъмпинговите мита, наложени с Регламент (ЕО) No 91/2009, изменени с Регламент за изпълнение (ЕС) No 924/2012 и запазени с Регламент за изпълнение (ЕС) 2015/519 („оспорваните мерки“).
 (14)
 Отмяната на оспорваните мерки би следвало да породи действие от датата на влизането ѝ в сила, поради което не може да представлява основание за възстановяване на събраните преди тази дата мита.
 (15)
 Комитетът, създаден в съответствие с член 15, параграф 1 от Регламент (ЕО) No 1225/2009 на Съвета, не представи становище,
 ПРИЕ НАСТОЯЩИЯ РЕГЛАМЕНТ:
 Член 1
 Окончателните антидъмпингови мита върху вноса на някои скрепителни елементи от желязо или стомана, различни от продуктите от неръждаема стомана, т.е. винтове за дърво (с изключение на тирфони), рапидни винтове, други винтове и болтове с глави (със или без техните гайки или шайби, но изключвайки винтове, получени чрез струговане на пръти, профили или тел, с плътен напречен разрез, с дебелина на стеблото, непревишаваща 6 mm, и изключвайки винтове и болтове за закрепване на железопътни елементи), както и шайби, класирани понастоящем в кодове по КН 7318 12 90, 7318 14 91, 7318 14 99, 7318 15 59, 7318 15 69, 7318 15 81, 7318 15 89, ex 7318 15 90, ex 7318 21 00 и ex 7318 22 00 (кодове по ТАРИК 7318159021, 7318159029, 7318159071, 7318159079, 7318159091, 7318159098, 7318210031, 7318210039, 7318210095, 7318210098, 7318220031, 7318220039, 7318220095 и 7318220098) и с произход от Китайската народна република, чийто обхват бе разширен с включването на вноса на същите продукти, изпращани от Малайзия, независимо дали са с деклариран произход от Малайзия, се отменят, а процедурата по отношение на този внос се прекратява.
 Член 2
 Отмяната на посочените в член 1 антидъмпингови мита поражда действие от предвидената в член 3 дата на влизане в сила на настоящия регламент и не може да служи като основание за възстановяване на събраните преди тази дата мита.
 Член 3
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 февруари 2016 година.
 За Комисията
 Председател
 Jean-Claude JUNCKER
 (1) ОВ L 83, 27.3.2015 г., стр. 6.
 (2) ОВ L 29, 31.1.2009 г., стр. 1.
 (3) СТО, доклад на Апелативния орган, AB-2011-2, WT/DS397/AB/R, 15 юли 2011 г. СТО, доклад на групата на съдебните заседатели, WT/DS397/R, 3 декември 2010 г.
 (4) ОВ L 275, 10.10.2012 г., стр. 1.
 (5) ОВ L 343, 22.12.2009 г., стр. 51.
 (6) ОВ L 82, 27.3.2015 г., стр. 78.
 (7) ОВ L 194, 26.7.2011 г., стр. 6.
 (8) ОВ L 203, 31.7.2012 г., стр. 23.
 (9) СТО, доклад на групата на съдебните заседатели, WT/DS397/RW, 7 август 2015 г.
 (10) СТО, доклад на Апелативния орган, AB-2015-7, WT/DS397/AB/RW, 18 януари 2016 г.
 